অমনি পোঁ করে বাঁশি বাজলো। নানা রকম ড্রাম বাজতে লাগলো। ওমা সেই সবুজ গিরগিটি ম্যান ও চলে এসেছে এখানে। সে সবাইকে বললো "এবার যাত্রা শুরু হবে। সবাই জাতীয় সঙ্গীত গাইতে শুরু করো।" সবাই মাথা চুলকোতে শুরু করলো। গিরগিটি ম্যান ভারী রেগে গেলো ,"কী, জাতীয় সঙ্গীত সবাই ভুলে গেছো নাকি। ?" তার পর সে নিজেও এদিক ওদিক দেখে পেংগুইন ম্যান কে ডেকে কানে কানে কী বললো। সাদা কালো পোশাক পরা পেংগুইন ম্যান একটা জাবদা খাতা নিয়ে এলো।